รักษาซิฟิลิสไปแล้ว9เดือน ไปตรวจเลือดไม่ได้ฉีดเพิ่ม บอกว่าค่าดีขึ้น แต่ผมยังร่วงไม่หยุดร่วงวันละหลายๆเส้นนับไม่ได้ สรุปมันหายหรือยังคะ
สวัสดีค่ะ อาการผมร่วงอาจไม่ใช่อาการที่เกิดจากโรคซิฟิลิซโดยตรงซิฟิลิสเป็นโรคติดต่อทางเพศสัมพันธ์อย่างหนึ่ง เกิดจากเชื้อแบคทีเรียชนิดเกลียว ทำให้มีอาการแผลที่อวัยวะเพศ ผื่นตามตัว ในระยะแรก หลังจากนั้นถ้าปล่อยไว้นานหลายปีไม่ได้รักษาจะลุกลามไปทำให้เกิดโรคในระบบประสาท สมอง หรือหัวใจและหลอดเลือดได้ เป็นโรคที่ในปัจจุบันถ้าเจอเร็ว รักษาเร็ว ไม่น่ากลัวค่ะ เพราะสามารถรักษาให้หายได้ด้วยการให้ยาฆ่าเชื้อเพนนิซิลินการวินิจฉัยใช้การตรวจเลือด คือตรวจระดับภูมิคุ้มกันของร่ายกายต่อซิฟิลิส โดยจะมีระดับค่าความมากน้อยและภูมิคุ้มกันในเลือดที่พบซึ่งจะเก็บไว้ติดตามการรักษา หากแพทย์แจ้งว่าค่าดีขึ้นแล้ว ก็คือตอบสนองต่อการรักษา ตอนนี้น่าจะไม่มีเชื้ออยู่ในร่างกายอีกเรื่องผมร่วงนั้นถ้าร่วงเกินวันละ 100 เส้นต่อวัน จะจัดว่าร่วงมากผิดปกติ และอาจมีสาเหตุได้หลายๆอย่าง ควรไปพบแพทย์เพื่อตรวจเพิ่มเติมอ่านเพิ่มเติม